da en da nl ca da da nb es da da da da da da da da da da da da da da da da da da da da de da da da da da de da da da da da da da nl da en da da es nl da
Tønder Kommune får ukrainske flygtninge i arbejde | Tønder Kommune
24.8.2022 14:22:52 CEST | Tønder Kommune
Tønder Kommune er den kommune i Danmark, med den næsthøjeste andel af ukrainske flygtninge i beskæftigelse. Det viser Styrelsen for Arbejdsmarked og Rekrutterings seneste opgørelse for juli måned. I Tønder Kommune er ca. 54% af de ukrainske flygtninge i arbejde, hvor der på landsplan til sammenligning blot er ca. 25% i beskæftigelse.
I Tønder Kommune var 79 ukrainske flygtninge ud af de 148 ukrainere kommunen har modtaget i aldersgruppen 16-66 år i beskæftigelse i juli måned.
I kommunens jobcenter forklarer fagchef, Theresé Alette Andersen, at der gøres en bred indsats på tværs af Tønder Kommune, frivillige og virksomhederne, og det er med til at Tønder ligger som nummer to ud af de 98 kommuner i Danmark (kun Ærø Kommune ligger højere).
”Jobcenteret i Tønder har særligt fokus på at understøtte virksomhederne med formidling af ledige. Vi modtager løbende jobordre fra virksomheder, der har brug for hjælp til formidling af ledige til stillinger. Denne rekrutteringsservice benyttes også i forhold til målgruppen af ukrainske flygtninge, og betyder at vi på jobcenteret løbende har mange stillinger, hvor vi kan være med til at finde det rette match”, forklarer Theresé Alette Andersen.
Fagchefen tilføjer, at det er ikke kun i forhold til ukrainere men også i forhold til andre målgrupper, at Jobcenter Tønders metode har fungeret godt, fordi kommunens integrationsafdeling har oparbejdet solide erfaringer med at hjælpe flygtninge i arbejde.
Samtidig har Tønder Kommune mange frivillige borgere, der gør en stor indsats for at hjælpe ukrainerne i beskæftigelse, og kommunens virksomheder har fra første dag været åbne for at finde løsninger, så ukrainerne kan komme i arbejde.
Tønder Kommune har siden de første ukrainske flygtningen ankom haft fokus på at få ukrainerne i gang med danskuddannelse hurtigst muligt. Aktuelt er 109 voksne flygtninge i på skolebænken for at lære dansk.
Udviklingen i beskæftigelsen i de seneste år har betydet, at det er blevet vanskeligere for virksomhederne at rekruttere medarbejdere. Derfor udarbejdede Arbejdsmarkedsudvalget i Tønder Kommune først på året en rekrutteringsplan for perioden 2022-2024. Planen skal styrke indsatsen med at hjælpe virksomhederne med jobformidling, og hjælpe flere ledige i beskæftigelse.
”Planen handler blandt andet om at komme med nye tiltag og individuelle løsninger, når der skal findes et match mellem de ledige og virksomhederne - som eksempelvis jobdating. Målgruppen for indsatsen i Jobcenterets Rekrutterings er selvfølgelig alle ledige på Jobcenteret, uanset nationalitet. Men jobcenterets tilgang til opgaverne har været medvirkende til at vi i Tønder Kommune er lykkes med at hjælpe så stor en andel af ukrainske flygtninge i beskæftigelse”, fortæller Bo Jessen, der er formand for Arbejdsmarkedsudvalget i Tønder Kommune, der glæder sig over de flotte beskæftigelsestal for de ukrainske flygtninge.
Ukrainerne i Tønder Kommune har fået beskæftigelse inden for flere brancher, men særligt inden for hotel og restauration, rengøring og landbrug.
Bo Jessen, fmd., Arbejdsmarkedsudvalget, Tønder Kommune: Mob.: 4062 6527
Therese Arlette Andersen, fagchef, Tønder Kommune: Mob.: 4027 8359
Information om Tønder Kommune
+45 74 92 92 92https://www.toender.dk/
Følg pressemeddelelser fra Tønder Kommune
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Tønder Kommune
Tønder Kommune opfordrer børn og unge til gode klimagerninger5.10.2022 09:26:36 CEST | Pressemeddelelse
I forlængelse af den største energikrise siden 70’erne vil Tønder Kommune gerne sætte klima på dagsordenen ved at opfordre skoleelever til at udføre gode klimagerninger. Så i uge 43 og 44 kan alle kommunens grundskoleelever deltage i en konkurrence ved at gøre gode ting for klimaet.
Hvilke bygninger skal præmieres i Tønder Kommune3.10.2022 09:34:23 CEST | Pressemeddelelse
Det kan du være med til at bestemme, hvis du indstiller en eller flere bygninger til årets præmiering i Tønder Kommune.
Trafikcafé for alle 8. årgange30.9.2022 13:26:42 CEST | Presseinvitation
Tønder Kommune skruer ned for varmen22.9.2022 17:11:05 CEST | Pressemeddelelse
Tønder Kommune har i dag, torsdag, besluttet, at kommunen følger statens anbefalinger og skruer fra den 1. oktober ned for varmen i en række kommunale bygninger.
Stort naturområde på vej i Tøndermarsken22.9.2022 08:00:00 CEST | Pressemeddelelse
Et stort landbrugsområde i Margrethe Kog Nord ved Vidåslusen bliver taget ud af drift og omdannet til naturområde. Samtidig er der tænkt klimatilpasning ind i projektet, da området skal fungere som reservoir, når vandstanden i Vidåen bliver høj, men vandet ikke kan ledes ud gennem Vidåslusen.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022